વાચન પ્રવૃત્તિ વિકસે અને પુસ્તકના વાચન અને ન વાંચનાર વચ્ચે જ્ઞાનસંગમ રચાય એ હેતુથી અહીં મહિનાના દર શનિવારે વડીલો, મહિલાઓ અને કોલેજના વિદ્યાર્થીઓ તેમજ બાળકો માટે મને ગમતું પુસ્તક વાર્તાલાપ છેલ્લા પંદર વર્ષથી યોજાય છે. આ પ્રવૃત્તિ હેઠળ વિદ્વાન વાચકો દ્વારા પોતાને મનગમતાં પુસ્તક પર વક્તવ્ય આપવામાં આવે છે. અને પુસ્તકમાં સમાવિષ્ટ વિશિષ્ટ પાસાંઓની ચર્ચા-વિચારણા અને વિશ્લેષણ કરવામાં આવે છે. અને ત્યારબાદ તેના પર ચર્ચા વિચારણા અને પ્રશ્નોત્તરી થાય છે. બાળકો આ કાર્યક્રમમાં ખૂબ જ ઉત્સાહથી ભાગ લે છે. આમ બાળકોને પુસ્તકો અને પુસ્તકાલય તરફ વાળવાનો અભિગમ સફળ થયો છે. બાળકો માટે આ પ્રકારની પ્રવૃત્તિ કરનાર ગુજરાતનું આ એક માત્ર પુસ્તકાલય છે.